Antalya mutasarrıfı es-Seyyid Feyzullah gayet-i şehr-i atiden bakiyye üç ay ve muvakkitleri es-Seyyid Abdullah müddet-i örfiyye ve Mehmed Rıza altı ay zamanların ba'de't-tasarruf ref' ve yeri yevmi dört yüz doksan dokuz akçe ile Kestel kazasından on iki ay hakiki infisali olan eşraf-ı kudat-ı kiram-ı zevi'l-ihtiramdan sezavar-ı inayet-i şehriyari ve şayeste-i re'fet-i tacdari mevlana Hasan da'ilerine misliyle tevcih olunub ba'de hulül-i vaktihi müddet-i örfiyye-i kamile mutasarrıf olmak ricasına ba'de'l-arz sadaka buyuruldu.